  Туспуктэм: Руслан Нуриахметов Наталия Сильвестрова 2023-тӥ арын Удмуртиысь 75 ӵектос Азьмуртлэн грантъёсъя фондысьтыз оглом 113 миллион манет тыр грантъёс басьтӥз, озьы ик 97 ӵектос Азьмуртлэн лулчеберет кичӧлтонъёсъя фондэзлэсь 72 миллион манет утӥз. Со сярысь 26-тӥ куартолэзе Удмуртиысь Кун кенешлэн укмысэтӥ сессияяз элькунлэн тӧроез Александр Бречалов вераз, ивортӥз улосвыл тӧролэн но кивалтэтлэн пресс-службазы. Азьмуртлэн грантъёсъя фондэзлэн 2024-тӥ арын нырысетӥ вожвылъяськоназ куриськонъёсты кутон 16-тӥ коньывуонозь мыноз на. Александр Бречалов пусйиз, «Гвардия» спартакиада, «Удмуртское долголетие 2.0», Сарапулысь «Город на ощупь» ӵектосъёс грантъёслы, озьы ик интыосысь мыло-кыдо огазеяськонъёслы луыса быдэсмизы. Элькун тӧро депутатъёсты Эгра ёросысь Мазьги (Лонки-Ворцы) гуртэ ӧтӥз. « Со пример возьматэ, кызьы но мар лэсьтыны луэ, вань кужымез огазеяса. Матысь дыре гуртын скейт-парк усьтозы. Пусйисько, со ёрос центр ӧвӧл. Кӧняез ке ӵектоссъёссы «Комплексное развитие сельских территорий» программая быдэстэмын, со но туж бадӟым уж, но нырысь ик кичӧлтон. Грантъёсъя вожвылъяськонъёс адямиослэсь улонзэс но котырез зэмзэ но вошто » Александр Бречалов, Удмуртилэн тӧроез Тодэ вайытом, Удмуртиысь Кун кенешлэсь сессизэ 88 номеро школаын быремъёсты буре ваёнэн кутскизы. Тегъёс: грантъёс ӵектос Удмуртия АлександрБречалов  